stanford-oval/wikipedia huggingface dataset:
מוזיקת פולק
מוזיקת פולק מסורתית

מוזיקת פולק מסורתית או מוזיקה עממית מסורתית (באנגלית: Traditional folk music) הוגדרה כמוזיקה המבוססת על מסורות עממיות אזוריות מסוימות, כמוזיקה העוברת מפה לאוזן, כמוזיקה ישנה שאין לה מחבר ידוע, וכ"מוזיקה שהאנשים שרו".
מקורו של המונח "מוזיקת פולק" הוא במאה ה-19, אם כי ברור שמוזיקה זו הייתה קיימת הרבה לפני כן. יש המרחיבים את המוזיקה האתנית גם למסורות המוזיקה של התפילה ומוזיקה השייכת למנהגים ולפולחן הסובבים את הדת והמסורת, כמו פיוטים.
מוזיקת פולק התחילה וגם שורדת בחברות שעוד לא הושפעו מתקשורת ההמונים ומהמסחור של התרבות. בדרך כלל כל הקהילה נטלה בה חלק וכדי להופיע לא נדרשה מומחיות או ידע מוזיקלי מקצועי. את מוזיקת הפולק למדו בעל פה ולכן שירי העם והמחולות עברו גלגולים רבים והשתנו מדור לדור.
מוזיקת הפולק כוללת שירי פולחן, שירי חג, שירי אהבה, שירי מלחמה, שירי ערש, נעימות וריקודי עם.
במאה ה-19 החלו מלחינים להתעניין במוזיקת הפולק ושילבו אותה ביצירותיהם. בקהילות השונות הופצו שירי עם שתיארו את החיים
וכך נוצרו מסורות וסגנונות עממיות. חקר מוזיקת הפולק הביא גם להתפתחות של איסוף שירים ומנגינות עממיות באופן נרחב. המחקרים על מוזיקת הפולק גילו שרוב מחברי מוזיקת הפולק הם אנשים כפריים.
בראשית שנותיה של מדינת ישראל וכחלק מתחיית הלשון העברית תורגמו לעברית מגוון שירים מתרבויות שונות. באותן שנים היה נפוץ המונח "לחן עממי", גם עבור שירים מודרניים שנכתבו בתקופה שקדמה להקמת המדינה. תופעה זו, של תרגום שירים לועזיים לעברית נמשכה גם בעשורים הבאים, והתבססה בעיקר על מוזיקה רוסית ויוונית.
מוזיקת פולק עכשווית

מוזיקת פולק עכשווית (אנ') או מוזיקה עממית עכשווית (באנגלית: Contemporary folk music) המכונה לעיתים קרובות פשוט "פולק", הוא מונח המתייחס לסגנונות המוזיקה המושפעים ממוזיקת פולק מסורתית, שהתעוררו בעקבות תחיית הפולק האמריקאית באמצע המאה ה-20. מוזיקת פולק עכשווית היא בדרך כלל אקוסטית, עם עיבודים מינימליים, ולרוב מורכבת יותר רק מגיטרה ושירה.
הערות שוליים

1 2 3 4  Traditional Folk Music - Music genre - RYM/Sonemic, Rate Your Music (באנגלית)
↑  מרב יודילוביץ', מחפשים את עממי, באתר ynet, 13 במרץ 2003
1 2  Contemporary Folk - Music genre - RYM/Sonemic, Rate Your Music (באנגלית)
| --- | --- |
בקרת זהויות :  NLI: 987007512626805171  GND: 4137558-0  NDL: 00576764  NKC: ph119202 
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
מכירת נשק ישראלי לגרמניה המערבית (1959)

מכירת נשק ישראלי לגרמניה המערבית הייתה עסקה ב-1959 שבה מכרה ממשלת ישראל תת-מקלעים מסוג עוזי לגרמניה המערבית. בעסקה נמכרו גם רבע מיליון רימוני יד, שנועדו לספק את צורכי צבא גרמניה לתקופה של 10 שנים. משרד הביטחון הגרמני טען כי גרמניה קנתה נשק ישראלי כי הוא נשק טוב וזול יותר.
העסקה אושרה בממשלת ישראל ברוב קולות, אך עם פרסומה, בסוף יוני 1959, באמצעי התקשורת בישראל, עורר העסקה פולמוס ציבורי, שכלל משבר בין מפלגות הקואליציה. מפלגות אחדות העבודה ומפ"ם היו נגד המכירה, בעוד מפא"י בהנהגת ראש הממשלה דוד בן-גוריון הייתה בעד המכירה. מפ"ם ואחדות העבודה חשבו שהתנגדות למהלך תגרום להגדלת כוחן הפוליטי, על חשבון מפא"י בהנהגת דוד בן-גוריון. ב-1 יולי 1959 החליטה הכנסת נגד ביטול העסקה עם גרמניה. עם זאת, שתיים ממפלגות הקואליציה, מפ"ם ואחדות העבודה, הצביעו בעד ביטול העסקה. על פי חבר הכנסת מטעם אחדות העבודה - פועלי ציון יגאל אלון ההתנגדות להצעה נבעה משלושה גורמים:
”חימוש חיילים גרמניים בנשק מתוצרת ישראלית הוא מתועב מבחינת הכבוד הלאומי, מבחינת הסנטימנט היהודי.”
חינוך דור העתיד: ”מה פירוש הדבר מבחינה חינוכית לגבי הנוער שלנו? הנוער יחיה עכשיו בידיעה שאותם הנאצים שמספרים עליהם סיפורי זוועה בבית­ הספר (ומי יתן ויספרו יותר) הם קיבלו נשק; ויחסו של הנוער שלנו לנשק אינו יחס מיליטריסטי. הוא יחס של הדרת קודש כאל כלי מגן.”
מבחינה מדינית, אמר: ”העולם כולו עדיין מחולק ­ולא רק על­פי מזרח ומערב ­ האם לחמש את גרמניה או לא? (...) ביקשנו מהגויים לא לשכוח, ואנחנו שכחנו תוך חמש שנים מאז.”
עקב כך דרש בן-גוריון את התפטרות השרים ממפלגות אלה, ומשלא נענתה דרישתו הגיש את התפטרותו לנשיא המדינה יצחק בן-צבי ב-5 ביולי 1959. הממשלה הפכה לממשלת מעבר, וב־3 בנובמבר 1959 נערכו הבחירות לכנסת הרביעית, שבעקבותיהן הוקמה ממשלת ישראל התשיעית בדצמבר 1959.
הערות שוליים

↑  "דר שפיגל:" גרמניה הזמינה נשק מישראל, דבר, 25 ביוני 1959
↑  מ. שמריהו, גילויים על הדיון בממשלה ובועדת־החוץ, מעריב, 26 ביוני 1959
↑  מ. שמריהו, הממשלה והכנסת ידונו בעסקת הנשק עם גרמניה, מעריב, 25 ביוני 1959
↑  הכנסת אישרה את עסקת הנשק עם גרמניה, דבר, 2 ביולי 1959
↑  ראש הממשלה הגיש התפטרותו, דבר, 6 ביולי 1959
דוד גלעדי, "לא אראה פני ארבעת השרים", מעריב, 6 ביולי 1959
ערך זה הוא קצרמרבנושא ישראל. אתם מוזמנים לתרום לוויקיפדיה ו.
מועדון הספורט אורחובו

רוברט פולדה מעניק את גביע פולד לשחקני אורחובו, 22 באוקטובר 1912
קבוצת מורוזובצי, 1908
שחקני הקבוצה, 1912.
מועדון הספורט אורחובו (ברוסית: Клуб спорта «Орехово», נודעה בכינוי "מורוזובצי"), בקיצור KSO הייתה קבוצת כדורגל רוסית שהוקמה בעיר אורחובו בפלך מוסקבה בשנת 1909 על ידי שני אחים מאנגליה, קלמנט והארי צ'ארנוק. הקבוצה התמודדה באליפות מוסקבה והייתה אחד המועדונים הראשונים שהוקמו באימפריה הרוסית. מקבוצה זו התפתחה בהמשך קבוצת זנאמיה טרודה.
אצטדיון הקבוצה

הקבוצה מארחת את משחקיה באצטדיון זנאמיה טרודה הרב-תכליתי המכיל 2,500 מושבים. זהו אחד מאצטדיוני הכדורגל הוותיקים ברוסיה, בנייתו הושלמה בשנת 1912 והוא נחנך ב-7 באפריל 1914 במשחק שנערך בין קבוצת אורחובו לנבחרת אוניברסיטת לונדון.
תארים

זכייה (4): 1910, 1911, 1912, 1913
הערות שוליים

↑  "Футбольный клуб "Знамя Труда"". Футбольный клуб Знамя Труда - официальный сайт (ברוסית). MU GFC "Znamya Truda". נבדק ב-13 באפריל 2021. {{cite web}}:  (עזרה)
|  כדורגל באימפריה הרוסית רוסיה |
| --- | --- | --- |
| תחרויות ליגה | אליפות האימפריה הרוסית בכדורגל • גביע טוסמן • ליגת הכדורגל המוסקבאית • ליגת הכדורגל הפטרבורגית • ליגת הכדורגל של אודסה |  |
| הנבחרת וקבוצות כדורגל בולטות | אולימפיה • זאמוסקבורצקי • סוקולניקי • OBAK אודסה • ספורט סנקט פטרבורג • קולומיאגי • מרקורי • מורזינקה • OLLS • ויקטוריה • הנבחרת הלאומית |  |
| ראשי איגוד הכדורגל הכל-רוסי | ארתור מקפרסון (1912—1914) • רוברט פולדה (1914—1915) • גאורגי דיופרון (1915—1917) |  |
מיקייל טורנס

| --- | --- |
אין תמונה חופשית
 לידה:  30 בספטמבר 1988 (בן 35) אייט מייל שבאלבמה
 עמדה:  רכז, קלע
 גובה:  1.96 מטר
 מכללה:  אלבמה
 דראפט:  לא נבחר, 2010
 
מיקייל טורנס (באנגלית: Mikhail Torrance; נולד ב-30 בספטמבר 1988 באייט מייל, אלבמה) הוא כדורסלן אמריקאי המשחק בעמדות הרכז וקלע.
ראשית חייו

את דרכו בכדורסל החל טורנס בנבחרת בית הספר על שם מרי ג. מונטגומרי שבאלבמה. בעונתו השנייה בקבוצה, בשנים 2004/2005, הפך לשחקן המוביל שלה ועם ממוצעים של 18.5 נקודות, 4 ריבאונדים ו-8 אסיסטים למשחק נבחר לחמישיית העונה הראשונה בליגה המחוזית והארצית. כמו כן, הוביל את מונטגומרי ל"סוויט 16" (שמינית הגמר) של טורניר מחוז מוביל ואף נכלל בנבחרת הטורניר. בעונה הבאה, השלישית והאחרונה שלו במונטגומרי, הגיע טורנס לשיאו ועם ממוצעים של 22 נקודות, 7 ריבאונדים ו-8 אסיסטים למשחק שוב נבחר לחמישיות העונה בליגה המחוזית והארצית ושוב הוביל את קבוצתו ל"סוויט 16" ונבחר לנבחרת הטורניר, אולם הפעם נבחר גם לשחקן העונה של מחוז מוביל.
לאחר סיום לימודיו התיכוניים התקבל טורנס לאוניברסיטת אלבמה ובעונת 2006/2007 החל לשחק בקבוצת הכדורסל של האוניברסיטה המכונה "אלבמה קרימסון טייד". בשתי עונותיו הראשונות בליגת המכללות, קיבל דקות משחק מועטות, כ-12 בממוצע, וקבע ממוצעים נמוכים של 3 נקודות, ריבאונדים אחד ו-1.3 אסיסטים למשחק בעונתו הראשונה ו-3.3 נקודות ו-2.4 אסיסטים למשחק בעונתו השנייה. למרות זאת, בעונתו השלישית באלבמה, 2008/2009, זינק מעמדו של טורנס ודקותיו הוכפלו ל-21.5 בממוצע למשחק. אף על פי שפתח את העונה בצורה זהה לעונות הקודמות, באמצע העונה הפך לאחד השחקנים הבולטים בקבוצתו ואף שבר פעמיים את שיא הקריירה שלו בקליעת נקודות, כאשר קלע 20 נקודות במשחק נגד מיסיסיפי סטייט ומיד לאחר מכן, קלע 24 נקודות נגד אובורן. עם זאת, עם שיפורו של טורנס, כך ירדה יכולתה הקבוצתית של אלבמה שעד סיום העונה ניצחה בשבעה משחקים בלבד וממאזן 4-11 במחצית הראשונה של העונה ירדה למאזן 14-18 בסיומה.
בעונת 2009/2010, הרביעית והאחרונה שלו באלבמה, הפגין טורנס יכולת שיא והפך לשחקן המוביל של הקבוצה יחד עם ג'מייקל גרין. הוא קבע ממוצעי שיא של 15.6 נקודות, 3.7 ריבאונדים ו-5.1 אסיסטים והיה למלך הסלים ומלך האסיסטים של קבוצתו. כמו כן, קבע שיאי קריירה של 26 נקודות נגד אוניברסיטת פרובידנס, 11 אסיסטים נגד לואיזיאנה סטייט ו-12 ריבאונדים נגד אובורן. עם זאת, אלבמה לא הצליחה להעפיל לטורניר אליפות המכללות, לאחר שהפסידה 73-67 לאוניברסיטת קנטקי ברבע גמר טורניר המחוז הדרום-מזרחי, במשחק שהיה האחרון של טורנס באלבמה ובו קלע 20 נקודות, הוריד 3 ריבאונדים ומסר 3 אסיסטים.
קריירת מועדונים

במהלך עונתו האחרונה באלבמה, התלונן טורנס על בעיות לב ואובחן כבעל לב גדול מלב ממוצע, אך לבסוף הוגדרו הבעיות כפסיכולוגיות בלבד וכי הן לא מהוות סכנה ממשית על תפקודו ככדורסלן. למרות זאת, על פי טענותיו של טורנס, בעיות הלב הן הסיבה שלא נבחר בדראפט ה-NBA ‏2010, אליו נרשם עם סיום לימודיו באוניברסיטה. עם זאת, טורנס המשיך בניסיונו להשיג חוזה באחת מקבוצות ה-NBA ואף שיחק בליגת הקיץ במדי ניו יורק ניקס ומיאמי היט, אך לא הוחתם באף אחת מהן ולכן יצא לאירופה. ב-25 ביולי 2010 חתם על חוזה לשנתיים בקבוצת היורוליג הישראלית, מכבי תל אביב.
ב-21 באוגוסט 2010 התמוטט טורנס במהלך אימון קליעה בפלורידה וחבט את ראשו ברצפת האולם. הוא פונה לבית חולים ומצבו הוגדר אנוש. אף על פי כן, טורנס, שהיה שרוי בתרדמת מספר שבועות, הצליח להתאושש מהאירוע מהר מהצפוי וב-27 בספטמבר אישרו לו רופאיו לחזור לשחק כדורסל. מעט לאחר שנודע על ההתמוטטות של טורנס, החליטה מכבי תל אביב להחתים במקומו את ג'רמי פארגו, ומכיוון שטורנס לא הגיע לישראל ולא עבר בדיקות רפואיות, חוזהו בקבוצה לא נכנס לתוקף.
הערות שוליים

1 2  ביוגרפיה באתר הרשמי של אוניברסיטת אלבמה
↑  סיכום עונת 2009/2010 של אלבמה קרימסון טייד באתר הרשמי של אוניברסיטת אלבמה
↑  הידיעה על חתימתו של טורנס במכבי תל אביב באתר ONE
1 2  הידיעה על חתימתו של טורנס במכבי תל אביב באתר ערוץ הספורט
↑  מיקייל טורנס התאושש, קיבל אישור לשחק בתאר ערוף הספורט
מוגרן בודווה

מועדון הכדורגל מוגרן בודווה (סרבית בכתב לטיני: Fudbalski klub Mogren Budva) הוא מועדון כדורגל מונטנגרי מהעיר בודווה. המועדון, שהוקם בשנת 1920 היה משך שנים אחד הגדולים במונטנגרו ואף שיחק מספר שנים בליגה הבכירה בסרביה ומונטנגרו אך לא זכה במשך שנים בתואר משמעותי כלשהו, עד שבעונת 2007/2008 סיים במקום השלישי בליגה הבכירה במונטנגרו וזכה בגביע המונטנגרי, דבר שזיכה את הקבוצה בהופעה בגביע אופ"א.
בעונת 1991/1992, העונה האחרונה בה התקיימה מדינת יוגוסלביה סיימה מוגרן במקום הרביעי בליגת המשנה, מקום שהיה מזכה אותה לראשונה בתולדותיה במקום בליגת היוגוסלבית הבכירה אז פורקה יוגוסלביה והקבוצה שיחקה 4 עונות בליגה הבכירה של סרביה ומונטנגרו.  עם פירוק סרביה ומונטנגרו, עברה הקבוצה לשחק בליגה הבכירה של מונטנגרו, בה הפכה לאחת הקבוצות החזקות בליגה.
הופעות במפעלים האירופיים

הקבוצה הופיעה בפעם הראשונה בתולדותיה במפעלים האירופיים בעונת 2008/2009 בגביע אופ"א, אז פגשה בשלב המוקדמות הראשון בקבוצת עירוני קריית שמונה הישראלית.  המשחק הראשון, שנערך באצטדיון קריית אליעזר נגמר בתיקו 1-1 אך משחק הגומלין במונטנגרו נגמר בניצחון של קריית שמונה 3-0 ומוגרן לא המשיכה לשלב הבא.
תארים והישגים

הליגה המונטנגרית :
אליפות (2): 2009, 2011
הגביע המונטנגרי :
זכייה (1): 2008
גמר: 2011
מטבחי אמריקה הלטינית

מטבחי אמריקה הלטינית הוא מונח המתייחס למאכלים האופייניים למדינות רבות באמריקה הלטינית. עם זאת, בשל שטחה העצום של אמריקה הלטינית, קיים שוני בין מדינה למדינה ובין המטבחים האזוריים.
בין המרכיבים האופייניים למטבחי אמריקה הלטינית: תירס (למשל: טורטיות, טמלה, פופוסה, אומיטה), סוגי רוטב סלסה ומיני רטבים אחרים (גואקמולה, פיקו דה גאיו, מולה, צ'ימיצ'ורי, פברה). התבלינים האלה מעניקים למטבחי אמריקה הלטינית את טעמם הייחודי; אך קיימים הבדלים חשובים בין המדינות ובתוכן.
קיים גם גיוון במשקאות. בין המשקאות הנפוצים והאופייניים לאמריקה הלטינית, ניתן למצוא את המאטה, הפיסקו, האורצ'טה, הצ'יצ'ה, האטולה, קקאו ואגוואס פרסקאס (מילולית: מים קרים, אך למעשה משקה קל מתוק).
בין המנות האחרונות המקובלות במדינות השונות באמריקה הלטינית, ריבת חלב (שמקורה בארגנטינה אבל השימוש בה התפשט למרבית מטבחי מדינות האזור) ותוצריה (כמו למשל האלפחור בארגנטינה, הטחה הפרואנית והקחטה המקסיקנית), פודינג אורז, עוגת טרס לצ'ה, וקרם קרמל (או פלאן, כפי שהוא נקרא בארגנטינה ובמדינות אמריקה הלטינית).
סוגי רוטב סלסה
גואקמולי
אסאדו בשר ותירס
| מטבחים בעולם |
| --- | --- | --- |
| אוקיאניה | אוסטרליה • ניו זילנד |  |
| אירופה | אוסטריה • איסלנד • אירלנד • איטליה • אסטוניה • בלארוס • בולגריה • בלגיה • בריטניה (אנגליה • סקוטלנד) • גרמניה • הונגריה • הולנד • יוון • לוקסמבורג • ספרד • סקנדינביה (דנמרק • נורווגיה • שוודיה) • פולין • פורטוגל • צ'כיה • צרפת • רומניה • רוסיה • שווייץ |  |
| אמריקה | ארצות הברית • ארגנטינה • ברזיל • האיטי • ונצואלה • מקסיקו • פרו |  |
| אסיה | אינדונזיה • גאורגיה • הודו • וייטנאם • טורקיה • יפן • קוריאה • ירדן • ישראל • לבנון • מונגוליה • סוריה • סין • סינגפור • עיראק • פרס • קזחסטן • קטר • תאילנד • תימן |  |
| אפריקה | אריתראה • אתיופיה • דרום אפריקה • לוב • מדגסקר • מצרים • מרוקו • תוניסיה • גאנה |  |
| שונות | המטבח היהודי • מטבחי אמריקה הלטינית • המטבח המזרח-תיכוני • המטבח הים-תיכוני • המטבח האסייתי • המטבח ביוון העתיקה • מטבח ימי הביניים |  |
| --- | --- |
בקרת זהויות :  NLI: 987007560227905171  LCCN: sh85031854  LNB: 000132119 
ערך זה הוא קצרמרבנושא מזון. אתם מוזמנים לתרום לוויקיפדיה ו.
מועצת השליט

מועצת השליט (הדיוואן) בוולאכיה בשנת 1837
דיוואן אד הוק שכונס בשנת 1857
פתיחת הפרלמנט הרומני ב-29 בפברואר 1860
מועצת השליט (ברומנית: Sfatul domnesc) היה גוף שלטוני שכיהן בנסיכות מולדובה ובוולאכיה שהורכב מגדולי הבויארים, הדרגטורים וראשי הכנסייה.
המועצה במולדובה מנתה 30-20 חברים ובוולאכיה 15-10. מסמכי השלטון שנחתמו על ידי השליט היו חסרי תוקף ללא חתימת ההסכמה של מועצת השליט. שטפן הגדול חיזק את המועצה בצרפו אליה את מושלי הערים המבוצרות. הבויארים היו מצרפים לחתימתם על מסמכי השלטון גם את בניהם, כדי לציין בכך את המחויבות המתמשכת, אך הדרגטורים לא עשו זאת, כי תפקידם לא עבר בירושה.
חברי המועצה כונו בתואר פאן (pan) או ז'ופן (jupan) במולדובה ובתואר ולאסטל (vlastel) או ול (vel) בוולאכיה.
בשלהי המאה ה-16, תחת ההשפעה העות'מאנים, התחילו לכנות את מועצת השליט בשם דיוואן (divan).
מה שלא הורג אותי, מחשל אותי
בתרבות הפופולרית > במוזיקה > אלבומים

If It Don't Kill You, It Just Makes You Stronger אלבום של ברוס וילס משנת 1989.
What Doesn't Kill You... ‏ אלבום של Candiria משנת 2004.
What Doesn't Kill You... אלבום של בלו צ'יר משנת 2007.
What Doesn't Kill Us אלבום של What Made Milwaukee Famous משנת 2008.
What Doesn't Kill Me... אלבום של Ektomorf משנת 2009.
What Doesn't Kill You, Eventually Kills You אלבום של הלהקה Gay for Johnny Depp משנת 2011.
בתרבות הפופולרית > במוזיקה > שירים

בשיר "אהבה קטנה" של שירי מימון משנת 2005 מופיעה השורה "מסך ההתעלמות שלא הורג אותך, הוא מחשל אותך".
"Stronger"‏, שיר של קניה וסט משנת 2007 נפתח במילים: "...that that don't kill me / can only make me stronger"
"Stronger (What Doesn't Kill You)", סינגל של קלי קלרקסון, משנת 2011.
"What Doesn't Kill You"', שיר של Jake Bugg משנת 2013.
"Doesn't Kill You", ‏ שיר של The Anchoress on the משנת 2016.
"You Ain't Ready",‏ שיר של סקילט משנת 2019 בו נאמר "What doesn't kill me makes me who I am".
בשיר ״יום חדש״ מהפרויקט שיגסטייפ של חברת התקליטים שיגולה רקורדס, חוזר הראפר וייב איש כחלק מהפזמון על השורה ״מה שלא חיסל אותי חישל אותי״.
בתרבות הפופולרית > שימושים נוספים

בעגה הצה"לית קיימת פרפזה מקברית למשפט: "מה שלא הורג מחשל, ומה שהורג מחשל את אמא".
בסרט האביר האפל מאת כריסטופר נולאן וג'ונתן נולאן, אומר הג'וקר: "Whatever doesn't kill you, simply makes you stranger" (מה שלא הורג אותך, פשוט הופך אותך למוזר יותר).
"מה שלא הורג אותך", סרט דרמת פשע אמריקאית משנת 2008 בבימוי של בריאן גודמן, ובכיכובם של מארק רופולו, אית'ן הוק ואמנדה פיט.
"מה שלא הורג אותך", רומן ריגול משנת 2012 מאת איריס ג'והנסן משנת 2012.
"מה שלא הורג אותנו", סרט גרמני בבימוי סנדרה נטלבק משנת 2018.
"מה שלא הורג", הפרק השני בעונה הראשונה של הסדרה המפקדת משנת 2021.
ראו גם

צמיחה פוסט-טראומטית
הרצון לעוצמה
Aufheben
סובלימציה
הורמזיס
לקריאה נוספת

Wolfgang Müller-Lauter, "On Associating with Nietzsche" (trans. R. J. Hollingdale), in: Journal of Nietzsche Studies 4/5 (1992/93), 5-35.
הערות שוליים

↑  ולטר קאופמן, ניטשה: פילוסוף, פסיכולוג, אנטיכריסט, תרגם מגרמנית ישראל אלדד, הוצאת שוקן, 1982, עמ' 194
↑  ולטר קאופמן, ניטשה: פילוסוף, פסיכולוג, אנטיכריסט, תרגם מגרמנית ישראל אלדד, הוצאת שוקן, 1982, עמ' 30
↑   Nietzsche's Body: Health, Sickness, and Suffering  בערוץ היוטיוב Jonas Čeika - CCK Philosophy (באנגלית)
↑  Wolfgang Müller-Lauter, "On Associating with Nietzsche" (trans. R. J. Hollingdale), in: Journal of Nietzsche Studies 4/5 (1992/93), 25.
↑  Wochenspruch der NSDAP: 1937-1941, research.calvin.edu
↑  ולטר קאופמן, ניטשה: פילוסוף, פסיכולוג, אנטיכריסט, תרגם מגרמנית ישראל אלדד, הוצאת שוקן, 1982, עמ' 260
↑  Rebecca Renner, Nietzsche's Toxicology, Scientific American (באנגלית)
↑  פוליפנולים: פיטוכימיקלים המשרים אנזימים המגנים על התא (cytoprotective) – פארמליין – Pharmaline
↑  ניטשה, שקיעת האלילים [1888], מגרמנית ישראל אלדד, ירושלים ות"א: הוצאת שוקן, 1978
↑  אבי אליהו, ‏"קצת קשה אז דתיים?": המשפטים שמזוהים עם צה"ל, באתר ‏מאקו‏, 21 באוגוסט 2012
↑  המפקדת 📋 | פרק 2 - מה שלא הורג 🔥, נבדק ב-2021-05-12
קניה וסט מבצע את השיר "Stronger" ב-2008
ליטא באירוויזיון 2022

ליטא השתתפה באירוויזיון 2022, שהתקיים בטורינו שבאיטליה, עם השיר "Sentimentai" של מוניקה ליו. זו הייתה השתתפותה ה-22 של ליטא בתחרות הזמר של האירוויזיון. הנציג והשיר של המדינה לאירוויזיון נבחרו באמצעות קדם לאומי בשם "Pabandom iš naujo! 2022", שהופק על ידי רשות השידור הליטאית Lietuvos radijas ir televizija‏ (LRT).
רקע

קדם לאירוויזיון 2022, ליטא השתתפה בתחרות עשרים ואחת פעמים מאז הצטרפותה בשנת 1994. המיקום הגבוה ביותר אליו הגיעה נרשם בשנת 2006, כש-"We Are the Winners" בביצוע LT United הגיע למקום השישי. מאז שנת 2004, כשאיגוד השידור האירופי הקים את שלב חצי הגמר, הצליחה ליטא להעפיל לגמר עשר פעמים.
באירוויזיון 2021 שלחה ליטא את להקת דה רופ עם השיר "Discoteque". הם הגיעו למקום השמיני עם 220 נקודות.
לפני האירוויזיון

באוגוסט 2021 אישרה LRT את השתתפותה באירוויזיון 2022. ב-1 באוקטובר אותה השנה הכריזה כי הפקת ה-"Pabandom iš naujo! 2022" שימשה כקדם הלאומי של המדינה לתחרות – בפעם השלישית ברציפות. ערבי התחרות שודרו ב-LRT televizija,‏ LRT Lituanica ו-LRT Radijas וכן באינטרנט דרך אתר האינטרנט של רשות השידור, lrt.lt.
החל מינואר 2022 הופקו שישה אירועים של הקדם הלאומי; שלושה מקצים, שני חצאי גמר, וגמר. שלושת המקצים הראשונים התקיימו ב-8, ב-15 וב-22 בינואר בהתאמה. שני חצאי הגמר שודרו ב-29 בינואר וב-5 בפברואר, ואילו הגמר נערך ב-12 בפברואר.
ב-1 באוקטובר 2021 פתחה רשות השידור הליטאית את תקופת ההרשמה והגשת השירים לתחרות, שתסתיים ב-25 בנובמבר. ב-7 בדצמבר פרסמה הרשות את 36 האמנים שעברו את שלבי הסינון. בין המוזיקאים שנכללו ברשימה נמנים מוניקה לינקיטה, נציגת ליטא באירוויזיון 2015 ואייווה זאסימאוסקייטה נציגת ליטא באירוויזיון 2018. למחרת פורסמה גם רשימת השירים שישתתפו בערבי הקדם. ב-11 בינואר 2022 הודיעה LRT כי אליקאס ומוניקה לינקיטה לא השתתפו בקדם, כיוון שחלו בקורונה.
לפני האירוויזיון > רשימת המשתתפים

מקום ראשון
מקום שני
מקום שלישי
| אמן | שיר |
| --- | --- |
אוגוסטה ודריקאייטי: "Before You're 6ft Under"
אורטה סילאגאליטה: "Running Chords"
אייווה זאסימאוסקייטה: "I'll Be There"
אלדגונדה: "Holiday"
אלונס פוקנוויץ': "Someday"
אמיליאנה: "Illuminate"
אמיליה ואליוקביצ'יוטה: "Overload"
אריקה ג'נינגס: "Back to Myself"
בסאס פגסאס: "Ponai"
גאבריאה: "Make It Real"
גבריאלה גוסטאוטאיטה: "Over"
גברסי: "Into Your Arms"
ג'וזף ג'ון: "Deadly"
גינטארה קורסאקייטה: "Fantasy Eyes"
גלייברה: "Aš Jaučiu Tave"
ג'סטין 3 בהשתתפות ננאארט: "Something That is Natural"
ואשה: "Napaleidi"
וולדמארס פטרסונס ודה ברייק הארטרס: "Up"
ויליה: "101"
ויקטוריה פיית': "Walk Through the Water"
ויקטוריה קיוקייטי: "Piece of Universe"
ז'יבילה גדווילאיטה: "Lioness"
טיטאס איר בנס: "Getting Through This"
יוסטה קראוילייטה: "How To Get My Life Back"
לוליטה זירו: "Not Your Mother"
מארי מו: "Get Up"
מוניקה ליו: "Sentimentai"
מוסו X: "Love That Hurts"
מנוליו פאזה: "Give Me a Sign"
סן פרנסיסקו: "Dream Again"
קווינס אוף רוזס: "Washing Machine"
קוסמיק ברייד: "The Devil Lives in Spain"
קלוקוורק קריפ: "Grow"
רוטה לופ: "Call Me from the Cold"
לפני האירוויזיון > מופעים > מקצה 1

המקצה הראשון של הקדם הלאומי שודר ב-8 בינואר 2022, ובו השתתפו 11 אמנים. להקת בסאס פגסאס הייתה אמורה להשתתף במקצה זה, אך עקב בעיות בריאותיות של אחד מהנגנים, היא תשתתף במקצה השלישי. התוכנית צולמה ב-4 בינואר, ובסופה 6 משתתפים העפילו לחצי הגמר.
| סדר | אמן | שיר | שופטים> הצבעות | שופטים> נקודות | קהל> הצבעות הקהל | קהל> נקודות | סך הכל | מיקום |
| --- | --- | --- | --- | --- | --- | --- | --- | --- |

| 1 | אוגוסטה ודריקאייטי | "Before You're 6ft Under" | 52 | 12 | 317 | 4 | 16 | 2 |
| 2 | גבריאלה גוסטאוטאיטה | "Over" | 12 | 2 | 138 | 1 | 3 | 11 |
| 3 | וולדמארס פטרסונס ודה ברייק הארטרס | "Up" | 11 | 1 | 328 | 5 | 6 | 8 |

| 4 | ג'וזף ג'ון | "Deadly" | 39 | 8 | 363 | 7 | 15 | 4 |
| 5 | אלדגונדה | "Holiday" | 14 | 3 | 231 | 2 | 5 | 10 |
| 6 | ויקטוריה פיית' | "Walk Through the Water" | 18 | 5 | 92 | 0 | 5 | 9 |

| 7 | אלונס פוקאנוויץ' | "Someday" | 11 | 1 | 477 | 10 | 11 | 6 |
| 8 | סן פרנסיסקו | "Dream Again" | 31 | 6 | 257 | 3 | 9 | 7 |

| 9 | אורטה סילאגאליטה | "Running Chords" | 15 | 4 | 824 | 12 | 16 | 3 |

| 10 | מארי מו | "Get Up" | 35 | 7 | 400 | 8 | 15 | 5 |

| 11 | אריקה ג'נינגס | "Back to Myself" | 52 | 12 | 338 | 6 | 18 | 1 |
לפני האירוויזיון > מופעים > מקצה 2

המקצה השני של התחרות שודר ב-15 בינואר 2022, לאחר שצולמה חמישה ימים קודם, ב-10 בינואר. כמו במקצה הקודם, גם במקצה זה התחרו אחד-עשר אמנים על שישה מקומות בחצי הגמר.
| סדר | אמן | שיר | שופטים> הצבעות | שופטים> נקודות | קהל> הצבעות הקהל | קהל> נקודות | סך הכל | מיקום |
| --- | --- | --- | --- | --- | --- | --- | --- | --- |
| 1 | קלוקוורק קריפ | "Grow" | 16 | 4 | 359 | 5 | 9 | 7 |
| 2 | יוסטה קראוילייטה | "How to Get My Life Back" | 43 | 8 | 691 | 10 | 18 | 2 |
| 3 | גאבריאה | "Make It Real" | 16 | 4 | 283 | 2 | 6 | 9 |

| 4 | טיטאס איר בנס | "Getting Through This" | 47 | 10 | 291 | 3 | 13 | 3 |
| 5 | קוסמיק ברייד | "The Devil Lives in Spain" | 12 | 2 | 93 | 0 | 2 | 11 |
| 6 | ויקטוריה קיוקייטי | "Piece of Universe" | 1 | 0 | 332 | 4 | 4 | 10 |

| 7 | אמיליאנה | "Illuminate" | 7 | 1 | 748 | 12 | 13 | 6 |
| 8 | ג'סטין 3 בהשתתפות ננאארט | "Something That Is Natural" | 30 | 6 | 258 | 1 | 7 | 8 |

| 9 | אייווה זאסימאוסקייטה | "I'll Be There" | 56 | 12 | 554 | 8 | 20 | 1 |

| 10 | מוסו X | "Love that Hurts" | 30 | 6 | 433 | 7 | 13 | 5 |

| 11 | קווינס אוף רוזס | "Washing Machine" | 32 | 7 | 423 | 6 | 13 | 4 |
לפני האירוויזיון > מופעים > מקצה 3

המקצה השלישי של התחרות שודר ב-22 בינואר 2022. מוניקה לינקיטה ואלקאס היו אמורים להתמודד במקצה זה, אבל הם פרשו.
| סדר | אמן | שיר | שופטים> הצבעות | שופטים> נקודות | קהל> הצבעות הקהל | קהל> נקודות | סך הכל | מיקום |
| --- | --- | --- | --- | --- | --- | --- | --- | --- |
| 1 | בסאס פגסאס | "Ponai" | 19 | 4 | 217 | 2 | 6 | 7 |
| 2 | רוטה לופ | "Call Me from the Cold" | 43 | 8 | 586 | 8 | 16 | 2 |
| 3 | ואשה | "Napaleidi" | 15 | 3 | 222 | 3 | 6 | 8 |
| 4 | גלייברה | "Aš Jaučiu Tave" | 10 | 2 | 216 | 1 | 3 | 11 |

| 5 | ויליה | "101" | 44 | 10 | 183 | 0 | 10 | 6 |
| 6 | אמיליה ואליוקביצ'יוטה | "Overload" | 1 | 0 | 70 | 0 | 0 | 12 |

| 7 | גינטארה קורסאקייטה | "Fantasy Eyes" | 23 | 5 | 497 | 6 | 11 | 5 |
| 8 | ז'יבילה גדווילאיטה | "Lioness" | 4 | 0 | 253 | 4 | 4 | 10 |

| 9 | מוניקה ליו | "Sentimentai" | 58 | 12 | 2,124 | 12 | 24 | 1 |

| 10 | גברסי | "Into Your Arms" | 40 | 7 | 576 | 7 | 14 | 4 |
| 11 | מנוליו פאזה | "Give Me a Sign" | 6 | 1 | 349 | 5 | 6 | 9 |

| 12 | לוליטה זירו | "Not Your Mother" | 27 | 6 | 1,074 | 10 | 16 | 3 |
לפני האירוויזיון > מופעים > חצי גמר 1

חצי הגמר הראשון של התחרות שודר ב-29 בינואר 2022, וכלל תשעה שירים שהתחרו על ארבעת המקומות בגמר. המשדר צולם ב-24 בינואר. חבר השופטים הורכב מרמונאס זילניס (מבקר מוזיקה), איווה נרקוטה (זמרת), גרוטה גריניוטה (מנחה), גיידרה קילצ'יאוסקיינה (זמרת) וואיידוטאס ואליוקבוצ'יוס (חבר בלהקת דה רופ).
| סדר | אמן | שיר | שופטים> הצבעות | שופטים> נקודות | קהל> הצבעות הקהל | קהל> נקודות | סך הכל | מיקום |
| --- | --- | --- | --- | --- | --- | --- | --- | --- |
| 1 | קווינס אוף רוזס | "Washing Machine" | 22 | 4 | 648 | 7 | 11 | 4 |
| 2 | אלונס פוקאנוויץ' | "Someday" | 14 | 3 | 377 | 2 | 5 | 9 |
| 3 | אמיליאנה | "Illuminate" | 14 | 3 | 573 | 6 | 9 | 8 |
| 4 | ג'וזף ג'ון | "Deadly" | 37 | 7 | 378 | 3 | 10 | 5 |
| 5 | אריקה ג'נינגס | "Back to Myself" | 32 | 6 | 474 | 4 | 10 | 6 |
| 6 | יוסטה קראוילייטה | "How to Get My Life Back" | 54 | 12 | 799 | 10 | 22 | 1 |
| 7 | גברסי | "Into Your Arms" | 46 | 10 | 715 | 8 | 18 | 3 |
| 8 | גינטארה קורסאקייטה | "Fantasy Eyes" | 24 | 5 | 511 | 5 | 10 | 7 |
| 9 | לוליטה זירו | "Not Your Mother" | 42 | 8 | 2,281 | 12 | 20 | 2 |